b'\n_START_ARTICLE_\nPekka M. Sinisalo\n_START_SECTION_\nTaustaa\n_START_PARAGRAPH_\nSinisalo asuu perheineen Kirkkonummen Veikkolassa ja on ollut virkavapaalla Euroopan yhteis\xc3\xb6jen tuomioistuimesta Luxemburgissa. H\xc3\xa4nen on my\xc3\xb6s ty\xc3\xb6skennellyt Euroopan parlamentissa MEP Sampo Terhon kotimaan avustajana. Sinisalo toimi Perussuomalaisten EU-vaalip\xc3\xa4\xc3\xa4llikk\xc3\xb6n\xc3\xa4 vuoden 2014 europarlamenttivaaleissa._NEWLINE_Sinisalo on toiminut lukuisissa erilaisissa kunnallisissa luottamusteht\xc3\xa4viss\xc3\xa4. H\xc3\xa4n on ollut Kirkkonummella kunnanvaltuutettu, Perussuomalaisten valtuustoryhm\xc3\xa4n pj ja kunnanhallituksen toinen varapuheenjohtaja. Ty\xc3\xb6kokemusta Sinisalolla on erityisesti opettajana, sek\xc3\xa4 kotimaasta ett\xc3\xa4 ulkomailta. H\xc3\xa4n on my\xc3\xb6s Suomalaisuuden liiton toiminnanjohtaja.\n_START_SECTION_\nVaalimenestys\n_START_PARAGRAPH_\nSinisalo oli ehdokkaana vuoden 2008 kunnallisvaaleissa Kirkonummella, sai 281 \xc3\xa4\xc3\xa4nt\xc3\xa4 tullen valituksi valtuustoon. Vuoden 2012 kuntavaaleissa Sinisalo sai Kirkkonummelta 399 \xc3\xa4\xc3\xa4nt\xc3\xa4, nelj\xc3\xa4nneksi eniten koko kunnasta._NEWLINE_Vuoden 2011 eduskuntavaaleissa h\xc3\xa4n sai Uudeltamaalta 1\xc2\xa0375 \xc3\xa4\xc3\xa4nt\xc3\xa4, joista 755 tuli kotikunnastaan Kirkkonummelta. H\xc3\xa4n ei tullut valituksi eduskuntaan. _NEWLINE_Sinisalo valittiin Perussuomalaisten Uudenmaan piirin eduskuntavaaliehdokkaaksi vuoden 2015 eduskuntavaaleissa. Vaaleissa Sinisalo sai 1\xc2\xa0244 \xc3\xa4\xc3\xa4nt\xc3\xa4 eik\xc3\xa4 tullut valituksi eduskuntaan. \xc3\x84\xc3\xa4nist\xc3\xa4 Kirkkonummelta tuli 569 ja muualta Uudeltamaalta loput 675.'